Diari Oficial de la Generalitat Valenciana


Sumari del DOGV 6579, del 03-08-2011 (2011/8408)

RESOLUCIÓ de 27 de juny de 2011, de la Conselleria de Presidència, per la qual s'aprova la classificació en classe tercera del lloc de treball de vicesecretaria de l'Ajuntament del Puig.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6579

Data del DOGV
:   03-08-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/8408


Data del document
:   27-06-2011

Organisme emissor
:   Conselleria de Presidència

Tipus de document
:   Resolució

RESOLUCIÓ de 27 de juny de 2011, de la Conselleria de Presidència, per la qual s'aprova la classificació en classe tercera del lloc de treball de vicesecretaria de l'Ajuntament del Puig. [2011/8408]  
El Ple de l'Ajuntament del Puig, en la sessió que tingué lloc el 13 d'octubre de 2010, va acordar modificar la plantilla de personal, amb la creació d'un lloc de vicesecretaria per a l'exercici de funcions de col·laboració immediates a les de secretaria.  
En el mateix acord plenari se sol·licita a esta Conselleria de Presidència la classificació del lloc de treball esmentat en classe tercera, amb provisió reservada a funcionaris amb habilitació de caràcter estatal de la subescala de secretaria-intervenció.   
Consta en l'expedient un certificat expedit per la secretaria general de la corporació acreditativa de la modificació de la plantilla de personal, i la seua publicació en el Butlletí Oficial de la Província, número 250, de 21 d'octubre de 2010 i 18 de novembre de 2010.  
Atés el que disposa l'article 166.2.c de la Llei 8/2010, de 23 de juny, de la Generalitat, de Règim Local de la Comunitat Valenciana, el qual estableix que són secretaries de classe tercera, les secretaries d'ajuntaments els municipis de les quals tinguen una població inferior a 5.001 habitants i amb un pressupost que no excedisca els 3.000.000,00 €; i en l'article 169, segons el qual les entitats locals podran crear discrecionalment llocs de treball de col·laboració reservats a personal funcionari amb habilitació de caràcter estatal de la subescala i categoria que pertoque per a exercir les funcions de col·laboració als llocs de secretaria, intervenció o tresoreria.  
De conformitat amb el que estableix la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, mentre no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
  
En virtut d'això, i fent ús de les competèncias atribuïdes per l'article 164.1 de la Llei de 23 de juny, de la Generalitat, de Règim Local de la Comunitat Valenciana; i els articles 2.2.a i 6.2 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat relatives als funcionaris amb habilitació de caràcter estatal, resolc:  
Classificar el lloc de treball de vicesecretaria de l'Ajuntament del Puig en classe tercera, amb provisió reservada a funcionaris amb habilitació de caràcter estatal de la subescala de secretaria-intervenció.   
  
Contra aquesta resolució, que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran interposar els recursos següents:  
a) Directament, un recurs contenciós administratiu davant del Jutjat Contenciós Administratiu de València o davant del Jutjat Contenciós Administratiu en la circumscripció del qual tinga el demandant el seu domicili, dins del termini de dos mesos comptadors a partir de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
b) Potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua publicació en el Diari Oficial de la Comunitat Valenciana, de conformitat amb el que estableixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no es pot interposar cap recurs en via administrativa, sense perjudici del que estableix l'article 44 de la Llei 29/1998, de 13 de juliol, havent de requerir prèviament perquè s'anul·le o revoque aquest acte, dins del termini de dos mesos comptador des de l'endemà de la seua publicació en el Diari Oficial de la Comunitat Valenciana, i s'ha de tindre en compte que això no incideix en l'executivitat de l'acord ni interromp els terminis pel que fa a la seua fermesa, ja que no és substitutiu del règim de recursos en via administrativa.   
Tot això sense perjudici que les persones interessades puguen exercitar qualsevol altra via que consideren oportuna.  
  
València, 27 de juny de 2011.- La consellera de Presidència: Paula Sánchez de León Guardiola.